**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ 2024 ԹՎԱԿԱՆԻ ՆՈՅԵՄԲԵՐԻ 1-Ի N 978-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1.** | **Իրավական ակտի ընդունման անհրաժեշտությունը** |
|  | Ճարտարապետաշինարարական նախագծերի քաղաքաշինական պետական համալիր փորձագիտական եզրակացություն հայցող պատվիրատուի կամ նախագծող կազմակերպության կողմից ներկայացվող նախագծային փաստաթղթերը Հայաստանի Հանրապետության վարչապետի 2024 թվականի նոյեմբերի 1-ի N 978-Լ որոշմամբ սահմանված հանձնաժողովի անդամների կողմից տրված կարծիքները, տվյալ գերատեսչության կողմից տրված կարծիքի շրջանակը, ինչպես նաև ճարտարապետաշինարարական նախագծերը կրկնակի համալիր փորձաքննության իրականացման կարգը սահմանելու խնդրով պայմանավորված անհրաժեշտություն է առաջացել մշակել «Հայաստանի Հանրապետության վարչապետի 2024 թվականի նոյեմբերի 1-ի N 978-Լ որոշման մեջ փոփոխություններ կատարելու մասին» Հայաստանի Հանրապետության վարչապետի որոշման նախագիծը։  «Հայաստանի Հանրապետության վարչապետի 2024 թվականի նոյեմբերի 1-ի N 978-Լ որոշման մեջ փոփոխություններ կատարելու մասին» Հայաստանի Հանրապետության վարչապետի որոշման նախագծի նպատակն է ճարտարապետաշինարարական նախագծերի քաղաքաշինական պետական համալիր փորձաքննություն իրականացնող հանձնաժողովի անդամների կողմից տրված կարծիքները հստակեցնելը՝ մասնավորապես բացառել գերատեսչության գործառույթներին կամ ոլորտին առընչություն չունեցող հիմնավորումներով կարծիքների տրամադրումը, ինչպես նաև գերատեսչության գործառույթներին կամ ոլորտին առընչություն ունեցող սակայն հստակ լուծման տարբերակներ չպարունակող կարծիքների բացառումը, ինչպես նաև ճարտարապետաշինարարական նախագծերը կրկնակի համալիր փորձաքննության իրականացման կարգը սահմանելը։ |
| **2.** | **Ընթացիկ իրավիճակը և խնդիրները** |
|  | Ներկայումս գործող ընթացակարգի համաձայն՝ սահմանված չէ ճարտարապետաշինարարական նախագծերի քաղաքաշինական պետական համալիր փորձաքննություն իրականացնող հանձնաժողովի անդամների կարծիքների տրամադրման շրջանակը, և սահմանված չէ նաև բացասական կարծիքի տրամադրման դեպքում հանձնաժողովի անդամի կողմից կառուցապատողի հետագա անելիքների վերաբերյալ դիտարկումներ կամ առաջարկություններ։ Սահմանված չէ ճարտարապետաշինարարական նախագծերը կրկնակի համալիր փորձաքննության իրականացման կարգը։  Ընթացիկ իրավիճակում առաջանում են խնդիրներ բացասական կարծիքների վերաբերյալ լրացուցիչ տեղեկատվության տրամադրման՝ պարզաբանման վերաբերյալ։ Արդյունքում քաղաքաշինական ծրագրերը ներդրողների և կառուցապատողների կողմից հետաձգվում են տևական ժամանակով, և արդյունքում առաջանում են տարատեսակ խնդիրներ։ |
| **3.** | **Կարգավորման նպատակը և բնույթը** |
|  | Կարգավորման նպատակն է կրկնակի գրագրությունից խուսափելը։  Որոշման ընդունման արդյունքում հստակեցվում է ճարտարապետաշինարարական նախագծերը կրկնակի համալիր փորձաքննության իրականացման կարգը, և արդյունքում այն քաղաքաշինական ծրագրերի փոփոխությունները որոնք ենթակա չեն կրկնակի համալիր փորձաքննության կիրականացվեն սահմանված ժամկետներում։ |
| **4.** | **Նախագծի մշակման գործընթացում ներգրավված ինստիտուտները և անձինք** |
|  | Նախագիծը մշակվել է ՀՀ քաղաքաշինության կոմիտեի կողմից: |
| **5.** | **Ակնկալվող արդյունքը** |
|  | Որոշման ընդունման արդյունքում կխուսափենք կրկնակի գրագրությունից, որի արդյունքում կարագանա ճարտարապետաշինարարական նախագծերի համալիր փորձաքննության իրականացման գործընթացը, ինչպես նաև այն քաղաքաշինական ծրագրերի փոփոխությունները որոնք ենթակա չեն կրկնակի համալիր փորձաքննության կիրականացվեն սահմանված ժամկետներում։ |
| **6.** | **Նախագծի ընդունման կապակցությամբ լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին** |
|  | Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չի առաջանում, պետական բյուջեի եկամուտներում և ծախսերում փոփոխություններ չեն նախատեսվում: |
| **7.** | **Այլ իրավական ակտերում փոփոխություններ կամ լրացումներ կատարելու անհրաժեշտության կամ բացակայության մասին** |
|  | «Հայաստանի Հանրապետության վարչապետի 2024 թվականի նոյեմբերի 1-ի N 978-Լ որոշման մեջ փոփոխություններ կատարելու մասին» Հայաստանի Հանրապետության վարչապետի որոշման նախագծի ընդունումն այլ իրավական ակտերում փոփոխությունների անհրաժեշտություն չի առաջացնում: |
| **8.** | **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ․** |
|  | «Հայաստանի Հանրապետության վարչապետի 2024 թվականի նոյեմբերի 1-ի N 978-Լ որոշման մեջ փոփոխություններ կատարելու մասին» Հայաստանի Հանրապետության վարչապետի որոշման նախագիծը բխում է 2023 թվականի ապրիլի 13-ի ««Քաղաքաշինության մասին» օրենքում փոփոխություններ և լրացումներ կատա­րելու մասին» ՀՕ-139-Ն օրենքի կիրարկումն ապահովող միջոցառումներից և ՀՀ կառավարության 2021 թվականի ապրիլի 8-ի «Քաղաքաշինության բնագավառի զարգացման ռազմավարական ծրագիրը և ծրագրի իրագործումն ապահովող միջոցառումների ցանկը հաստատելու մասին» N 531-Լ որոշման հավելված 2-ի 13.6.1. կետով սահմանված պահանջներից։ |
| **9.** | **Նախագծի քննարկմանը հասարակության մասնակցության մասին** |
|  | Նախագիծը տեղադրվել է [www.minurban.am](http://www.minurban.am) և իրավական ակտերի նախագծերի հրապարակման միասնական [www.e-draft.am](http://www.e-draft.am) կայքերում: |